Hipólito Yrigoyen

Juan Hipólito del Sagrado Corazón de Jesús Irigoyen, konocata kom Hipólito Yrigoyen, docisto e politikisto n. ye la 12ma di julio 1852 til la 3ma di julio 1933, esis dufoye prezidanto di Arjentinia, ed esis un ek la chefa politikisti dil partiso Unión Cívica Radical. Il esis l'unesma prezidanto Arjentiniana direte elektita per sekreta votado, pos l'adopto di tale nomizita "lego Sáenz Peña" en 1912.

Ilua unesma mandato iris de 1916 til 1920. Ilua unesma elekto interuptis 40-yara hegemonio di konservemi en la politiko Arjentiniana. Ilua mandato anke signifikis l'eniro di tale nomizita mez-klaso en la politiko. Il adoptis politiki di karaktero nacionalista, e sancionis legi qui protektis rurani e kreis provizuro-sistemo por subvencionar la retreto di publik-oficisti.

Yrigoyen elektesis itere en 1928, ma ne finis ilua duesma mandato, nam en 1930 ilu revokesis de la povo per militarala stato-stroko. Ilua proprieti konfiskesis ed ilu sendesis a karcero che insulo Martín García.

Kategorio:Prezidanti di Arjentinia